ЖАЛҒЫЗТӨБЕ ЖӘНЕ СУХАМБАЕВ АУЫЛДЫҚ ОКРУГТАРЫНЫҢ МАЛ ЖАЙЫЛЫМДАРЫНЫҢ ӨСІМДІКТЕР ЖАБЫНЫНА ЭКОЛОГИЯЛЫҚ ТАЛДАУ

Тұрғара Ж.Д., Муратбаева А.С., б.ғ.к.,доцент Назарбекова С.Т.

 әл-Фараби атындағы Қазақ Ұлттық Университеті, Алматы, Қазақстан

e-mail: *ms.moon16@mail.ru*

Қазіргі кезде жауын – шашын мөлшерінің азаюы, температураның жылдан – жылға жоғарылауы, ауа ылғалдылығының төмендеуі, тұрғындардың жайылымдарды әдеттегіден көп мөлшерде қолдануы өсімдіктер жабынының өгеруіне әкеп соғуда. Соның салдарынан топырақ құрамы өзгеріп, құнарлылығының төмендеуі экологиялық мәселе туғызуда.

Жамбыл облысы, Байзақ ауданы, Жалғызтөбе және Сухамбаев ауылдық округтерінің флорасына экологиялық талдаулар: жазықтықтардың төмендеуімен және өзен алқаптарында мезофиттер мен галофиттердің, құмдарда – ксерофиттердің кеңінен таралғанын көрсетеді.

Жылдық жауын шашынның аз түсуі, ауа ылғалдылығының төмен қатынасы, күшті желдер ксерофитті өсімдіктердің ( қырғыз жантағы, күздік жусан, қалталы ебелек және құм ебелек ) өсуіне жағдай жасалған.

Мезофиттік шабындық дәнділерге жатады: жатаған бидайық, кәдімгі қамыс, салалы қарашағыр.

Галофиттік дәнді дақылдарға – сортаң ажырық (ажрек), бытыраңқы ақмамық жатады.

Бұрын Жалғызтөбе және Сухамбаев ауылдық округтерінде шабындық өсімдіктер табиғи жолмен суарылған. Мал жайылымдары әдеттегіден тыс қолданылғаннан кейін байырғы шабындық мезофиттік өсімдіктердің азайып және ксерофильдік өсімдіктер (жантақ, күздік жусан және т.б.) көптеп өсіп шыққан. Сонымен қатар, ақмия, гүлкекіре, көбенқұйрықпен және т.б. өсімдіктермен ластану аумағы кеңейе түскен.

Жалғызтөбе ауылдық округіндегі жазықтың төменгі жағында тегіс құмды және ұсақ біріккен құмдар кездеседі. Өсімдік жамылғысы жантақты-эфемерлі және жантақты-ебелекті-эфемерлі қауымдастықтармен сипатталады. Қауымдастықтардың доминанты кәдімгі түйетікен (жантақ) болып табылады. Айтарлықтай мөлшерде құм ебелек кездеседі.

Құм ебелек шөп жабынының өзгеруіне әсер етеді.

 Шұңқырлы аралдардың құмдары үлкен деградацияға ұшараған. Мұнде бұрын боз жусан көбірек кездесетін,ал қазір жантақ, ебелек, эфемерлер көптеп кездеседі. Соның нәтижесінде жайылым сапасы айтарлықтай нашарлай түскен.

Өсімдік жабынының таралуында маңызды рөльді рельеф элементтері атқарады. Зерттеу нәтижелері бойынша мекендеу жағдайымен және табиғи азықтық жер су өсімдіктерінің құрамына тәуелді түрде рельефтің негізгі түрлерінің шегінде жүйеленген: жартылай гидроморфты және гидроморфты жазықтықтардың топырақтарының, өзен алқаптарының, тегіс және ұсақ бұдырлы құмдардың төмендеуі.

Экологиялық талдауларға қорытынды жасай кетсек, Жамбыл облысы, Байзақ ауданы, Жалғызтөбе және Сухамбаев ауылдық округтарында жауын-шашынның аз болуы әсерінен және ауа температурасының ылғалдылық деңгейінің төмендігінен топырақ құрылымы өзгерістерге ұшырап, құрғақшылыққа бейім, топырақ ылғалдылығы аз жерде өсетін өсімдік түрлері өсуіне жағдай жасала келе, өсімдіктер жабыны экоморфологиялық өзгерістерге ұшыраған.